A videón szereplő férfinél nem lehet eldönteni, hogy a piát, vagy a szomorkodást vitte inkább túlzásba, mindenesetre terápiás jelleggel megrongált egy térfigyelő kamerát hajnal 4 óra magasságában a Blaha Lujza téren, ezért a rendőrség keresi.

A férfi 20-25 év körüli, 160-170 centiméter magas. A bűncselekmény elkövetésekor szürke kabátot, sötétkék nadrágot és drapp színű sapkát viselt.

Ahogy az ilyenkor lenni szokott, a rendőrség kéri, hogy aki a felvételen látható férfit felismeri, személyazonosságával, tartózkodási helyével vagy a bűncselekménnyel kapcsolatban információval rendelkezik, akár névtelensége megőrzése mellett tegyen bejelentést az ingyenesen hívható 06-80-555-111 „Telefontanú” zöldszámán, a 107 vagy 112 központi segélyhívó számok valamelyikén.